
ŠAKIŲ RAJONO SAVIVALDYBĖS  TARYBA

SPRENDIMAS

DĖL RAJONO SAVIVALDYBĖS TARYBOS 2006 M. LAPKRIČIO 9 D. SPRENDIMO NR. T-315 DALINIO PAKEITIMO
2010 m. sausio 28 d. Nr. T-8
Šakiai



Rajono savivaldybės taryba, vadovaudamasi Lietuvos Respublikos vietos savivaldos įstatymo (Žin., 1994, Nr. 55-1049; 2008, Nr.113-4290) 18 str. 1 d. ir atsižvelgdama į viešosios įstaigos „Šakių pirminės asmens sveikatos priežiūros centras“ 2009 m. gruodžio 21 d. prašymą Nr. S-281, nusprendžia:


1. Iš dalies pakeisti rajono savivaldybės tarybos 2006 m. lapkričio 9 d. sprendimo Nr. T-315 „Dėl negyvenamųjų patalpų, esančių Šakių seniūnijoje, Gotlybiškių kaime, perdavimo laikinai neatlygintinai valdyti ir naudotis“ 1 punktą ir jį išdėstyti nauja redakcija: 


„1. Perduoti dešimčiai metų panaudos pagrindais laikinai neatlygintinai valdyti ir naudotis viešajai įstaigai „Šakių pirminės asmens sveikatos priežiūros centras“ savivaldybei nuosavybės teise priklausančias ir šiuo metu Siesartėnų pagrindinės mokyklos patikėjimo teise valdomas 44,35 kv. m ploto negyvenamąsias patalpas, esančias Šakių seniūnijoje, Gotlybiškių kaime, Mokyklos g.26 (Nekilnojamojo daikto kadastro duomenų byloje Nr.84/3510 unikalus pastato Nr.8496-4010-1018, pastatas pažymėtas šifru 1C2/p, patalpų indeksai – 1-4, 1-5, 1-6, 1-7, 1-8, 1-9, 1-10, 1-11)“.


2. Įgalioti Siesartėnų pagrindinės mokyklos direktorių sudaryti ir pasirašyti susitarimą dėl rajono savivaldybės turto panaudos sutarties Nr. 1D-47, sudarytos 2006 m. lapkričio 21 d., pakeitimo ir turto perdavimo – priėmimo aktą.

